google/wiki40b huggingface dataset:
Great Books of the Western World

Historie

Utgivelsene startet ved Universitetet i Chicago. Universitetets president, Robert Hutchins, samarbeidet med Mortimer Adler for å utvikle et kurs, generelt siktet inn mot forretningsmenn, med den hensikt å fylle hull i utdannelsen og for å gjøre mennesker mer kjent med store verk og ideer fra de siste tre tusen år.  Blant de første studentene var William Benton, senere senator og administrerende direktør for Encyclopædia Britannica. Han foreslo å velge ut de største verkene i kanon, gi dem ut komplette og uavkortede og fikk Hutchins og Adler til å redigere dem for publisering av Encyclopædia Britannica. Hutchins var skeptisk fordi han var redd for at bøkene skulle bli solgt og behandlet som encyclopedier. Allikevel gikk han med på prosjektet og betalte 60 000 dollar for det.

Verkene

Verkene var opprinnelig utgitt i 54 bind. The Great Books of the Western World («Den vestlige verdens største eller mest framragende bøker») dekker kategoriene fiksjon (skjønnlitteratur), historie, poesi, naturvitenskap, matematikk, filosofi, drama, politikk, religion, økonomi og etikk. Hutchins skrev det første bindet Great Conversation («Store samtaleemner») som en introduksjon og diskurs over de humanistiske fag. De neste to bindene, The Great Ideas: A Syntopicon: An Index to The Great Ideas («En listing av store tanker»),  ble brukt til å understreke enheten i utgivelsen. En gruppe medarbeidere brukte måneder på å indeksere referanser til emner som «Mennesket frihet i henhold til Guds vilje» og «Tilbakevisning av tomrom eller vakuum framfor plenum». De grupperte emnene i 102 kapitler og Adler skrev deretter 102 introduksjoner. Poenget er at man kan slå opp en av de 102 emnene og kryssreferansene vil vise hvilke forfattere som skriver hvor om de utvalgte emnene. Bindene inneholder følgende verk, farvekodet på ryggen for å vise hvilken kategori de tilhører:
Hermetikkindustriens Laboratorium

Laboratoriets oppgaver

Hermetikkindustriens Laboratoriums oppgaver var forskning og produktutvikling, forbedring og forenkling av arbeidsmetodene, råstoff- og driftskontroll, samt kontroll av det ferdige produktet. Blant laboratoriets første oppgaver er å dokumentere at hermetikk ikke er «død mat», men at steriliseringsprosessen bare reduserer vitamininnholdet i ubetydelig grad. Det fastlegger også optimale steriliseringsbetingelser for de forskjellige produktene og gir forøvrig  hermetikkindustrien råd i faglige spørsmål.

Fagskole

I tilknytning til Hermetikklaboratoriet ble Hermetikk- og Konservesindustriens Fagskole, også kalt Hermetikkfagskolen, opprettet i 1952. Skolen ble senere Næringsmiddel-teknisk skole.

Norconserv

Hermetikkindustriens Laboratorium og Norges Hermetikkfagskole ble slått sammen til en stiftelse med navnet Stiftelsen Norconserv. Dette ble offisielt i 1985, selv om det mer eller mindre fungerte slik fra 1982.
I 2003 ble det opprettet et Norconserv AS. Stiftelsen Norconserv og andre aktører var aksjeinnehavere.
1. januar 2008 gikk Norconserv inn som et datterselskap i konsernet Nofima AS, fra 1. juli 2011 som en integrert del av Nofima, sammen med de andre datterselskapene.
28. juni 1982 åpnet Norsk Hermetikkmuseum i en tidligere hermetikkfabrikk i Øvre Strandgate 88 i Gamle Stavanger.
Eisbären Berlin

Eisbären Berlin (Isbjørnene Berlin) er en ishockeyklubb i Berlin. Klubben ble dannet i 1990 som EHC Dynamo Berlin og fikk sitt nåværende navn i 1992.
Eisbären Berlin er en av grunnleggerne av Deutsche Eishockey Liga. Klubben ble tysk mester i 2005, 2007, 2008, 2009, 2011 og 2012. Hjemmearena er Mercedes-Benz Arena.
Sansende vesener

Sansende vesener i buddhismen er vesener som har bevissthet, oppfattelsesevne eller i noen sammenhenger liv i seg selv. Sansende vesener består av fem aggregater, eller skandhas: materie, følelse, persepsjon, mental skaperkraft og bevissthet. I Samyutta Nikaya sies det at Buddha hadde sagt at «nettopp som ordet 'vogn' eksisterer på bakgrunn av sammenføyningen av deler, slik er det også med konseptet om 'vesener' som eksisterer med de fem aggregater tilgjengelige.» Mens den distinkte bruken og de potensielle underavdelinger eller klasser av sansende vesener varierer fra skole til skole, fra lærer og filosof, dveler begrepet sansende vesener seg med vesener i motsetning til buddhanaturen. Sansende vesener er karakterisert ved at de ikke er opplyste, og er derfor dømt til død, gjenfødelse og dukkha (lidelse), som er en egenskap ved saṃsāra.
Mahayanabuddhismen lærer imidlertid at også sansende vesener inneholder buddhanatur – det iboende potensiale til å transcendere alle forutsetninger for saṃsāra og oppnå opplysning og buddhanatur.
Isoparce

Utseende

Middelsstore (vingespenn 60-65 millimeter), gråspraglete svermere. Artene ligner mye på den europeiske furusvermeren (Sphinx pinastri), som også er knyttet til bartrær, men er neppe i nær slekt med denne.
Munndelene er noe reduserte og disse svermerne tar sannsynligvis ikke næring til seg som voksne.

Levevis

Disse svermerne er blant de ganske få artene i denne familien som har larver som lever på bartrær. Larvene utvikler seg på sumpsypress (Taxodium distichum) , og svermerne lever i sumper der disse trærne vokser. Isoparce broui er foreløpig bare kjent fra ett eneste eksemplar innsamlet i Mexico i 1985. Dette ble funnet i et fjellområde, og det er sannsynlig at denne artens økologi er noe ulik den til I. cupressi.

Utbredelse

Artene er utbredt i Mexico og det østlige USA.
The Bootleg Series Vol. 5: Bob Dylan Live 1975, The Rolling Thunder Revue

Sporliste

Alle sanger er spilt inn live og er skrevet av Bob Dylan med unntak av én tradisjonell sang og fire sanger Dylan har skrevet sammen med Jacques Levy.
Wenche Elizabeth Arntzen

Bakgrunn

Arntzen begynte sin karriere som konsulent i Lovavdelingen i Justisdepartementet. Fra 1989 til 2003 var hun advokat hos Regjeringsadvokaten, hun fikk møterett for Høyesterett i 1993. Hun gikk deretter inn i Kluge Advokatfirma som advokat og partner. Fra 2007 til 2014 var Arntzen tingrettsdommer i Oslo tingrett. Artnzen har vært særskilt oppnevnt mekler hos Riksmekleren siden 2008.
Siden 2009 har Arntzen vært medlem av Stortingets kontrollutvalg for etterretnings-, overvåknings – og sikkerhetstjeneste (EOS-utvalget). Hun arbeider også ved Universitetet i Oslo som timelærer i etikk.

Familie

Wenche Elizabeth Arntzen tilhører en slekt med mange jurister. Blant dem er bestefaren, tidligere riksadvokat Sven Arntzen. Hennes far var høyesterettsadvokat Andreas Arntzen. Hun er selv også gift med en jurist og er dessuten kusine av psykologen professor Erik Arntzen.
ME (album)

ME er et album av den norske artisten Pernille, utgitt i 2012 på Sealight Records. Det er hennes debutalbum. Tekstene inneholder personlige erfaringer, eller opplevd gjennom hennes nære bekjentes øyne.
Norges administrative inndelinger i 1647

Norges administrative inndelinger i 1647 er en oversikt over landets inndeling i ulike administrative enheter i Skattematrikkelen 1647. I store deler var den lokale organiseringen av landet gjennom middelalderen bibeholdt, riktignok var en del kirker fra katolske kirke nedlagt, og riksdelen Bohuslen var ennå ikke tapt til svenskene.

Baahuus hovedlehn

Lensherre: Iver Krabbe (1646-58)

Aggershuus hovedlehn

Lensherre: Hannibal Sehested (1642-51)

Thunsberg hovedlehn

Lensherre: Vincents Bildt (1647-58)

Bradtzsberg hovedlehn

Lensherre: Ove Gjedde (1640-50)

Agdesiden hovedlehn

Lensherre: Palle Rosenkrantz (1631-48)

Stavanger hovedlehn

Lensherre: Holger Rosenkrantz (1646–48)

Bergenhuus hovedlehn

Lensherre: Henrik Thott (1641–48)

Trondhjem hovedlehn

Lensherre: Fredrik Urne (1642–56)

Vardøhus hovedlehn

Lensherre: Hans Køning (Kønningham) (1619-51)
Jan S. Levy

Utdanning og arbeid

Levy har eksamen fra Nordisk Journalisthøyskole i Århus 1968. Han var journalist i Østlandsposten 1965, men begynte i Høyres Pressebyrå året etter og var der til 1970, da han ble gruppesekretær for Høyres stortingsgruppe. Den stillingen hadde han til han i 1974 ble informasjonssjef i Høyres Hovedorganisasjon. Fra 1979 til 1981 var han redakør av Høyres Avis.

Statssekretær

Levy ble statssekretær i Kirke- og undervisningsdepartementet i Regjeringa Willoch i 1981 og fortsatte i Willochs andre regjering i Kirke- og kulturdepartementet til mai 1986, da regjeringa gikk av.

Statstjenestemann

Han ble da hyrt inn som rådgiver i departementet, og i oktober samme år ble han utnevnt til direktør i Statens lånekasse for utdanning for seks år. Han ble deretter ekspedisjonssjef i Kirke-, utdannings- og forskningsdepartementet (senere Utdannings- og forskningsdepartementet, fra 2006 Kunnskapsdepartementet), der han var leder av Universitets- og forskningsavdelingen. Han har representert Norge i OECDs utdanningsdirektorat og i Nordisk råds gruppe for høyere utdanning. Han var også involvert i Bologna-prosessen.
American Migraine Foundation

American Migraine Foundation (AMF) er en ideell organisasjon som ble etablert i 2010. Organisasjonen er dedikert å fremme forskning og bevissthet rundt hodepinelidelsen migrene i USA, som har mer enn 37 millioner pasienter som lider av denne sykdommen. AMF ønsker videre å sikre global tilgang på informasjon og ressurser som er eller kan være av nytte for alle individer som lider av migrene. Forbundets norske motstykke er Hodepine Norge.
Hrabove

Hrabove (ukrainsk: Грабове, russisk Грабово, Grabovo) er en landsby i Sjakhtarsk rajon i Donetsk oblast i det østlige Ukraina, ca 10 km nordøst for rajonsentrumet Sjakhtarsk. Den hadde et folketall på 1.000 ved folketellingen i 2001. Kategorisert etter morsmål var da 77,5% ukrainsktalende og 22,0% russisktalende, og en håndfull talte hviterussisk. De fleste identifiserte seg som ukrainere.
Hrabove ligger ved bredden av elven Mius rett ved grensen mellom Donetsk og Luhansk oblast i Ukraina.
Det var like utenfor denne landsbyen at Malaysia Airlines Flight 17 styrtet den 17. juli 2014.

Historie

Landsbyen ble grunnlagt sent på 1400-tallet på venstre bredd av Mius, men ble flyttet til sin nåværende beliggenhet i 1787.
En steinkirke, Den hellige treenighets kieke, ble bygd i 1803. Den står fortsatt, men er vesentlig ombygd og fornyet i 1903.
Hrabove ble del av Sovjetunionen i februar 1918 under revolusjonslederen Nestor Makhno. Et mer stabilt kommunistisk regime kom på plass i 1921.
I 1942 falt området under tysk okkupasjonskontroll. Ortodoks trosliv ble igjen tillatt da (forbudt under kommunismen), og det var en delvis reversering av lanfkonfiskasjoner foretatt under kommunistregimet. I 1952 ble kirken atter stengt (igjen av kommunistene) og kirken omgjort til danselokale. Myndighetene ville senere rive bygningen, men befolkningen forhindret fullstendig ødeleggelse.
Heterorrhina sexmaculata

Utseende

En middelsstor (25-28 millimeter), bred, metallisk grønnfarget eller kobberfarget gullbasse, vanligvis med to svarte flekker på pronotum og fire på dekkvingene. Størrelsen på flekkene varierer mye, noen ganger er flekkene på dekkvingene utvidet til brede tverrbånd.

Utbredelse

Arten lever i Malaysia og Indonesia.
10. ABC-vernregiment

10. ABC-vernregiment (russisk 10-й отдельный полк РХБЗ) er et ABC-vernregiment i 41. kombinerte armé i den russiske hæren.  Regimentet er forlagt til Toptsjikha i Altaj kraj.
Forsørgerfradrag

Forsørgerfradrag var et fradrag i skatt som automatisk ble gitt til personlige skatteytere i forbindelse med forsørgelse av barn under 18 år. Fradraget opphørte fra og med inntektsåret 2001. Samme år ble barnetrygden utvidet til også å gjelde for barn mellom 16 og 18 år.
Vektløfting under Middelhavslekene 1967

Vektløfting under Middelhavslekene 1967. Vektløfting var en av flere sporter under de  femte middelhavslekene ble arrangert i Tunis i Tunisia i perioden 8. til 17. september 1967. Det var fjerde gangen som vektløfting var med på programmet under Middelhavslekene. Det ble konkurrert i sju vektklasser, kun for menn. Frankrike ble beste nasjon med fire gullmedaljer foran Italia med to.
Longyearbyen Bluesklubb

Longyearbyen Bluesklubb er verdens nordligste bluesklubb, med tilhold i Longyearbyen på Svalbard. Klubben er en frivillig forening med formål å fremme interessen for musikksjangeren blues, samle bluesinteresserte og være en stor bidragsyter til kulturlivet på Svalbard. Den ble vedtatt stiftet under Bjørn Berge-konserten på Huset 2. august 2000, og det ble holdt stiftelsesmøte 30. august samme år.
Første arrangementet i regi av bluesklubben ble avviklet i mai 2002 i Longyearbyen med en duo fra fastlandet. De fastboende ga mange positive tilbakemeldinger og ønsket flere arrangement.
Våren 2002 var Norsk Bluesunion i Longyearbyen og holdt kurs i klubbdrift hvor 12 av medlemmene deltok. Dette bidro til å øke bevisstheten om nødvendigheten av en fungerende organisasjon som konsertarrangør. Med litt hjelp fra fastlandet kom det etterhvert i gang jamsessions, og det ble også arrangert flere mindre konserter.
I oktober 2003 ble det arrangert den første Dark Season Blues Spitsbergen. Festivalen ble en suksess, med dyktige musikere, mye publikum og høy stemning. Dette ga krefter og pågangsmot til å satse på et stort årlig arrangement, og etter dette har Dark Season Blues kommet for å bli. Longyearbyen Bluesklubb arrangerer festivalen Dark Season Blues hvert år helgen nærmest 26. oktober, som er den offisielle starten på mørketiden. Longyearbyen Bluesklubb er nå Svalbards største konsertarrangør.
I 2012 planlegges det arrangert ca. 40 konserter i Longyearbyen.
Longyearbyen Bluesklubb er medlem av Norsk Blues Union og Norsk Rockforbund.
Casanova (sang fra 1977)

Melodi Grand Prix

Sangen er skrevet av trønderne Svein Strugstad og Dag Nordtømme og deltok i NRKs semifinale for Midt-Norge i forkant av Melodi Grand Prix 1977. I den radiosendte semifinalen ble sangen framført av Supergruppa, en spesielt sammensatt gruppe bestående av profesjonelle musikere. «Casanova» vant semifinalen og ble med det én av seks sanger i den norske finalen på NRK Marienlyst i Oslo lørdag 19. februar 1977. 
I finalen ble sangen framført av Anita Skorgan, da 18 år gammel. Seks distriktsjuryer kåret sangen til en klar vinner, og den ble dermed Norges bidrag til Eurovision Song Contest i London 7. mai samme år.
I motsetning til de norske vinnerne årene før, ble «Casanova» en stor slager. Den lå på VG-lista i hele 14 uker, med fjerdeplass som beste notering.

Eurovision Song Contest

Sangen ble sunget på norsk av Anita Skorgan og var det femte bidraget på scenen om kvelden 7. mai 1977 – etter Østerrikes Schmetterlinge med «Boom Boom Boomerang» og før Vest-Tysklands Silver Convention med «Telegram».
Da avstemningen var ferdig, hadde Norge fått 18 poeng og ble med det nummer 14 av 18 deltakere.

Om sangen

Sangen er et up tempo-nummer, hvor jeg-personen beskriver sin ektemann, som nå har dratt ut en tur. Hun er lite glad for dette og synger at han ser på seg selv om en Casanova eller Don Juan, og det irriterer henne. I dette spesielle tilfellet hevdet han at han skulle ta en spasertur, men «borte er jo dress og bil», og hun spør om hun «kan ta det hele med et smil?»
Skorgan har spilt inn «Casanova». Den ble utgitt på singelen RCA Victor PS 9061 i 1977.
Qixing

Qixing (kinesisk: 七星区; pinyin: Qīxīng Qū) er et bydistrikt i byprefekturet Guilin i den autonome region Guangxi i Folkerepublikken Kina.
Qixing har et areal på 74 km² og teller ca. 200.000 innbyggere (2004).
Fylkesvei 4052

Fylkesvei 4052 går mellom Eikedal og Gåseland i Lindesnes kommune. Veien er 4,3 km lang.
Frem til 2019 hadde veien betegnelsen Fylkesvei 441.
Norsk Titanium

Norsk Titanium er et norsk selskap etablert i 2004 som utvikler og industrialiserer ny teknologi for produksjon av avanserte komponenter i titan. Norsk Titanium er etablert og eid av Alf Bjørseths Scatec Group.
Kalev

Kalev er et estisk selskap som produserer sukkertøy og ulike næringsmidler. Kalev ble startet av en baker i Tallinn i 1806. Produksjonen omfatter bl.a marsipan og sjokolade siden midten av 1800-tallet. Det er et av Estlands eldste selskaper med røtter tilbake til Tsar-Russland.
Under selvstendighetsperioden 1921-1940 eksporterte de estiske sukkertøysprodusentene til både USA, Europa og Kina. I årene 1940–48 ble sjokolade- og sukkertøyindustrien i Tallinn omstrukturert og etterhvert nasjonalisert. Flere fabrikker, deriblant «Kawe», «Ginovker», «Brandmann» og «Klausson» ble slått sammen under navnet Kalev i 1948. Selskapet var den ledende sukkertøysprodusenten i Sovjetunionen. Selskapet ble privatisering i 1995 og børsnotert i Tallinn i 1996.
Produksjonen skjer siden 2003 i Põrguvälja i Rae kommune, i hovedstadsfylket Harjumaa. Før dette skjedde all produksjon i Tallinn.
I 2006–07 hadde selskapet en årsomsetning på 925,7 mill kroon, eller 59,2 mill euro. Selskapet har omtrent 800 ansatte. På 2000-tallet har Kalev kjøpt opp andre virksomheter, og utviklet seg til et holdingselskap for matvareindustri og eiendomsutvikling.
Svevepraktvikler

Utseende

En liten til middelsstor (vingespenn 11-16 millimeter) vikler. Hodet er hvitt, brystet svartaktig. Bakvingen er skittenhvit og lysbrun, mørkere brun ved roten, i en firkantet flekk ved bakkanten og i spissen. Avfløyne eksemplarer virker mest grå. Bakvingen er gråbrun.

Levevis

Larvene utvikler seg på mange ulike kurvplanter. De voksne sommerfuglene flyr i juni-august.

Utbredelse

I Norge er den utbredt i den sørlige delen av landet. Videre er den utbredt i Europa og finnes også i Nord-Amerika.
Monteitheolus

Utseende

En liten, knudrete gjødselbille. Hodet er kort og bredt, snuten (clypeus) litt framskytende, fasettøynene litt utstående. Pronotum har en dyp, vid tverrfure og sju høye, opphøyde lengdekjøler som er avbrutte av tverrfuren. De ytterste kjølene ligger langs ytterkanten. Dekkvingene er avmalnende bakover, nokså knudrete, hver dekkvinge med to kraftige lengderibber i hele lengden. Forbeina er ganske små og spinkle, uten tenner på leggen, bakbeina derimot store og kraftige, lårene med en "knekk" på midten, leggene ser vridde ut.

Levevis

I alle fall noen av Rhyparini lever sammen med termitter. De voksne billene kommer ofte til lys om natten.

Utbredelse

Arten lever på Fiji.
Gymnastikk under Europalekene 2015 – Turn Mangekamp lagkonkurranse kvinner

Gymnastikk under Europalekene 2015 Turn Mangekamp lagkonkurranse kvinner i Baku.
Frans van der Lugt

Bakgrunn

Frans van der Lugt var født inn i en familie med bankfolk, faren  Godefridus Wilhelmus Antonius van der Lugt var direktør for Nederlandsche Landbouwbank og broren Godfried hadde ledende posisjoner i den nederlandske Postbanken og ING Groep. Selv var han utdannet psykolog og arbeidet som psykoterapeut.

Inn i jesuittordenen

7. september 1959 gikk han inn i Jesuittordenen hvor han arbeidet innen skolegang og utdannelse. I årene 1964-1966 var han i Libanon hvor han studerte arabisk. Han tilhørte da jesuittenes ordensprovins for Det nære østen og Maghreb. Han ble ordinert til prest 29. mai 1971.

Syria

I 1966 reiste han til Syria hvor han bodde resten av livet. Van der Lugt startet et nærmiljøsenter og et landbruksprosjekt i 1980 kalt Al-Ard (Jorden) rett utenfor Homs, som ga arbeid til psykisk utviklingshemmede. 
I 1992 ble han utnevnt til ridder av den nederlandske Oranje-Nassau-ordenen.

Under borgerkrigen

De siste årene arbeidet han i selve Homs, hvor han arbeidet på et lokalt kloster hvor han tok vare på syke og sultne mennesker som følge av krigen. Han fikk internasjonal oppmerksomhet tidlig på året 2014 hvor han sto bak en rekke videoer på YouTube hvor han appellerte til det internasjonale samfunnet om hjelp til den lidende befolkningen i den beleirede byen som han omtalte som «en lovløs jungel». han nektet å forlagte byen, til tross for den farlige situasjonen 
I februar 2014 meldte The Economist at han sannsynligvis var den eneste europeeren igjen i byen, og han ble igjen fordi han var «sin flokks hyrde» Han avslo et tilbud om å bli evakuert i en FN-operasjon i februar, som redde 1 400 mennesker ut av den beleirede byen. Han nektet å oppgi sitt kall om å hjelpe og støtte den sultende lokalbefolkningen, både kristne og muslimer.
Pater Frans var kjent for å bistå både kristne og muslimer på like fot. Al-Ard-senteret ønsket å fremme dialog mellom mennesker med forskjellig tro.
Svart åtselbille

Utseende

En middelsstor (10-15 millimeter), blankt svart åtselbille. Arten kan ligne på artene i slekten Silpha, men kjennes lett på den smale hodet og på kroppens glans. Antennene er svarte, fortykket mot spissen men uten en tydelig antenneklubbe, de tre ytterste leddene er noe større og lysere på farge. Hodet er forlenget til en markert snute foran fasettøynene, som er ganske små. Pronotum er stort og bredt med rundede sider, tydelig punktert og med en fin fure i midten. Scutellum er svart. Dekkvingene er brede med tre lengderibber, tydelig og ganske tett punkterte. Beina er ganske slanke.

Levevis

Svart åtselbille er spesialisert på å leve av skallbærende snegler. Det forlengede hodet gjør at den lett kommer inn i sneglehuset for å dra sneglen ut. Det har blitt observert at arten angriper mange flere snegler enn den spiser opp, den tar gjerne bare en munnfull eller to av den angrepne sneglen, muligens for å unngå slim som sneglen skiller ut. Den er mest nattaktiv, om dagen gjemmer den seg under steiner og stokker. Den er ganske vanlig i ulike slags skog der det er gode bestander av snegler. I motsetning til mange andre åtselbiller løper den raskt, men flyr ikke så mye.
Tlacoyo

Tlacoyo er en ovalforma, stekt kake av masa, og er populær i det meksikanske kjøkkenet. Den fylles med bønner, ost, svor eller andre ingredienser, og serveres ofte ved sida av supper og gryteretter.
Navnet tlacoyo er et lånord fra nahuatl, hvor det heter tlatlaoyo.
Valgkirke

Valgkirke er et begrep brukt om de ca. 300 kirkene som ble brukt som valglokaler under valget til Riksforsamlingen på Eidsvoll i 1814. Kirkene ble brukt fordi de var det naturlige sentrum for det offentlige liv de fleste steder i landet, og fordi prestegjeldene var grunnenheten i valgordningen. Sognepresten var fremste embetsmann i lokalsamfunnet, og det var normalt sognepresten som administrerte valgene av valgmenn. Valgene var i hovedsak indirekte valg, hvor det først ble valgt valgmenn til valgforsamlingen i amtet eller byen. Valgforsamlingen, som også fant sted i en sentral kirke, valgte deretter utsendingene/utsendingen til Eidsvoll. I noen mindre byer med bare en menighet skjedde byvalget som direkte valg. De første valgene fant sted på en ekstraordinær bededag fredag 25. februar 1814.
Mange av kirkene har gått tapt siden 1814. Noen har brent, men flesteparten av de som er borte er revet og erstattet av nye kirker. Cirka 190 av valgkirkene er bevart. I jubileumsåret 2014 gikk Riksarkivet og Riksantikvaren sammen om merking med blå plaketter og opptrykk av faksimiler av adresse og fullmakt til disse kirkene.
Rosenborg Ballklub i 1995

Tabell

* Vålerenga trukket to poeng på grunn av økonomisk rot.
Katzenelnbogen

Katzenelnbogen er en by i Rhein-Lahn-Kreis i det tyske forbundslandet Rheinland-Pfalz. Katzenelnbogen, som er kjent for sin borg med aner fra 1000-tallet, hadde 2 183 innbyggere i 2012.

Etymologi

Hvordan navnet Katzenelnbogen er oppstått, er ikke defibnitivt avklart. Det kunne komme fra det latinske Cattimelibocus. Catti eller Chatti betegner det germanske folk chatterne, hvorfra kommer dagens Hessen, mens Melibocus betyr fjell. Tett på Katzenelnbogen er det flere gravhaugfelt, som vitner om en meget tidlig bosetting. 
Denne tolkningen mente i 1783 historikeren Helfrich Bernhard Wenck var uholdbar. I 1952 underbygde Karl E. Demandt tolkninger av Adolf Bach (1927) og Wilhelm Kapsers (1937), om at navnet kunne oversettes «kleine/gewinkelte (Bach-)krümmung» (liten/vinklet (bekke)krumning).
Det forhold at navnet, i gjenkjennelig form, først dukker opp i middelalderdokumenter, kunne tyde på at det ikke har noen eldre historie, altså ikke noen fra romertiden.